Vizsga feladatok számítógép-hálózatok tárgyból – 2. rész
Minden kérdésnél 1 pont szerezhető, összetett kérdéseknél részpont is kapható.  Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Amennyiben a hallgató ezt a lapot beadja, a 2. témakörből ezt vesszük figyelembe, tehát az esetlegesen meglévő korábbi zárthelyit NEM! Az elégséges osztályzathoz az 1. és a 2. részből együttesen 60%-ot, azaz 18 pontot kell elérni. A 3. részt csak ennek elérése esetén javítjuk ki.
A feladatok kidolgozására rendelkezésre álló idő 30 perc, amely 5 perccel meghosszabbítható, ha a hallgatók példamutatóan viselkednek.
1.	A 10Base2 hálózat milyen topológiát, milyen átviteli közeget használ és mekkora annak max. hossza?
2.	Miért telepítenek ma 100BaseTX hálózatokat, mikor a 10Base2 olcsóbb lenne?
3.	A jel spektruma szempontjából milyen hátránya van a Manchester kódolásnak az NRZ kódoláshoz képest? Segítség: ha nem tudja kapásból, rajzolja le egy bitsorozat mindkét kódolását és vizsgálja meg, hogy vajon milyen különbség van a szükséges frekvencia átvitelben!
4.	Hogyan épül fel egy Ethernet kártya MAC címe? Vigyázzon, nehogy lerajzolja az Ethernet keret felépítését!
5.	Csoportosítsa értelmes módon, (2 szempont szerint) a következőket: repeater, switch, bridge, hub!
6.	Mi a különbség a repeater és a router között?
7.	Jelölje be, hogy melyik állítás igaz (0.2): 
Egy FDDI gyűrűben szakadást követő rekonfiguráció után a gyűrű körbejárási ideje az eredetinek
a) kétszeresére nő   b) kevesebb, mint kétszeresére nő   c) több mint kétszeresére nő
Válaszát indokolja! (0.8)
8.	Rajzolja le az FDDI vezérjel (token) felépítését! (nevek, mezőhosszak szimbólumban kifejezve)
9.	Mi a hasonlóság egy Cat5 és egy Cat5e kábel között? Feltétlenül van fizikai különbség?
10.	Mit a különbség az emuláció és a szimuláció között? Adjon 1-1 példát is mindegyikre!
11.	Magyarázza meg az OFDM alapötletét! Segítség: gondoljon arra, hogy miért jobb, mintha közönséges frekvenciaosztást (FDM) használna…
12.	Adja meg az IEEE 802.11x család alábbi jellemzőit! (már 10 jó válasz elég az 1 pontért)
	IEEE 802.11	IEEE 802.11a	IEEE 802.11b	IEEE 802.11g	
frekvencia sáv					
moduláció(k)					
max. sebesség					

13.	Mit tud a gyakorlaton használt protokoll analizátorról? (Írjon értelmeset dolgokat…)
14.	Írjon 5 értelmes (és rövid) kérdést, amire egy kommunikációs rendszer teljesítőképesség vizsgálata adhat válasz!
15.	Azonos nyomvonalon szeretne számítógép-hálózati és erősáramú kábelt vezetni.  Milyen ismeretei vannak a témában?
16.	Ha egy ország adósság állománya egy év alatt 20md $-ról 22md $-ra nőtt, akkor 
a) mutassa be, hogy ez nem is olyan vészes   b) mutassa be, hogy ez drasztikus!